ÚRAD VLÁDY SLOVENSKEJ REPUBLIKY
      sekcia vládnej legislatívy

							               Na rokovanie vlády SR
							               Dňa 16. februára 2005
							               K materiálu č. 2707/2005
							               K bodu č. 

	S T A N O V I S K O
	
k návrhu zákona o ochrane spotrebiteľa pri finančných službách na diaľku a o zmene a doplnení niektorých zákonov

I.

Návrh zákona o ochrane spotrebiteľa pri finančných službách na diaľku a o zmene a doplnení niektorých zákonov predkladá na rokovanie vlády Slovenskej republiky podpredseda vlády a minister financií Slovenskej republiky I. Mikloš na základe Plánu legislatívnych úloh vlády Slovenskej republiky na rok 2004.

II.

Predložený návrh zákona má za cieľ dosiahnutie úplnej kompatibility so smernicou EÚ č. 2002/65/ES o marketingu spotrebiteľských finančných služieb na diaľku a o zmene a doplnení smernice Rady 90/916/EHS a smerníc 97/7/ES a 98/27/ES a vytvorenie právneho rámca pre poskytovanie finančných služieb na diaľku, t.j. prostredníctvom telefónu, či počítača a zároveň zabezpečiť potrebnú ochranu spotrebiteľa.

III.

Predmetný návrh zákona bol predmetom opätovných rokovaní legislatívnej rady vlády, na poslednom rokovaní 1. februára 2005 odporučili členovia legislatívnej rady predkladateľovi zapracovať do návrhu zákona ich pripomienky a odporúčania a predložiť nové znenie návrhu zákona na rokovanie vlády Slovenskej republiky.

IV.

Sekcia vládnej legislatívy Úradu vlády Slovenskej republiky konštatuje, že v návrhu zákona o ochrane spotrebiteľa pri finančných službách na diaľku a o zmene a doplnení niektorých zákonov sú pripomienky legislatívnej rady zapracované (96 pripomienok).                                                                                 
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona o ochrane spotrebiteľa pri finančných službách na diaľku a o zmene a doplnení niektorých zákonov schváliť s touto pripomienkou:

K dôvodovej správe

-	osobitnú časť dôvodovej správy ( „K § 12 až 15 a K § 16“) je potrebné zosúladiť so znením návrhu zákona.

Bratislava 11. februára 2005
Vypracovala: L. Dubravská
		  A. Sinicyn

                                                                                        Štefan  G r m a n
                                      generálny riaditeľ
	                                                               sekcie vládnej legislatívy